Kirken skal i likhet med Eidsborg ha vært en enskipet stavkirke, og i 1662 ble taket meldt å være «ganske vanmægtigt» og svalene rundtom «ganske unyttige og forladne». Bekymringsmeldingene ble gjentatt i 1668 etter at nødvendige reparasjoner ikke var utført. Kirken ble revet i 1684 og erstattet med en ny tømmerkirke på samme sted. Denne ble avløst av dagens kirke lenger nord i 1832. Den gamle kirkegården skal være jevnet med jorden.